钦定古今图书集成/明伦汇编/闺媛典/第088卷 > 徐安远妻杨氏〈妾蕙香附〉
## 钦定古今图书集成/明伦汇编/闺媛典/第088卷 > 徐安远妻杨氏〈妾蕙香附〉

按《武进县志》：杨氏，诸生徐安远妻。崇祯间，安远奉父
叔美，挈妻及妾蕙香同避乱太湖，男女二舟分处。美
遭兵，身被数创，安远痛哭，同赴水死。蕙香睇前舟呼
曰：“事急矣！”跃入湖死。杨随之。贼遽登舟止之，杨不从。
贼操刃相向，杨即引颈就刃，断其喉。贼叹曰：“烈妇也！”
悬头于树，大书曰：“烈妇之头。”相率奠祭，罗拜而去。